text: [{"text_idx": "#000001", "text": "Ho\u0301ast Titus m\u00f8guliga arbeiddi longur saman vi\u00f0 Paulusi enn nakar annar samverkama\u00f0ur hansara, er hann to\u0301 onganti\u0301\u00f0 nevndur i\u0301 A\u0301postlas\u00f8guni. Kunnleiki okkara um Titus er u\u0301r br\u00f8vum Paulusar. Paulus skriva\u00f0i eitt br\u00e6v til hansara og skriva\u00f0i um hann i\u0301 Galatiabr\u00e6vinum, Seinna Korintbr\u00e6vi og Seinna Timoteusbr\u00e6vi. Br\u00f8vini nevna hann 13 fer\u00f0ir i\u0301 alt."}, {"text_idx": "#000002", "text": "Ta\u00f0 er ey\u00f0s\u00e6\u00f0, ta\u0301 i\u00f0 tu\u0301 lesur ta\u00f0, sum Paulus sigur um ella vi\u00f0 Titus, at her var ma\u00f0ur, sum Paulus hev\u00f0i no\u0301gv a\u0301lit a\u0301. Paulus sigur um hann:"}, {"text_idx": "#000005", "text": "Paulus skrivar i\u0301 Galatiabr\u00e6vinum 2.1-3, at Titus var grikki, og at Paulus to\u0301k hann vi\u00f0 s\u00e6r til nakrar ty\u0301dningarmiklar fundir i\u0301 Jeru\u0301salem. Teir komu u\u0301r Antiokia, og hildi\u00f0 ver\u00f0ur, at Titus var \u00e6tta\u00f0ur ha\u00f0ani. Hildi\u00f0 ver\u00f0ur eisini, at ta\u00f0 var har, at hann og Paulus komu at kennast."}, {"text_idx": "#000006", "text": "Ors\u00f8kin til, at Paulus to\u0301k Titus vi\u00f0 s\u00e6r til Jeru\u0301salem, var fyri ein part at vita, um teir i\u0301 Jeru\u0301salem fo\u0301ru at noy\u00f0a hann at lata seg umskera. Paulus kundi seinni skriva til tey i\u0301 Galatia:"}, {"text_idx": "#000011", "text": "Paulus nevnir eitt serliga torf\u00f8rt br\u00e6v, sum hann hev\u00f0i sent samkomuni i\u0301 Korint. Ta\u00f0 pi\u0301ndi hann no\u0301gv at hava veri\u00f0 noyddur at sent eitt sli\u0301kt br\u00e6v, og ti\u0301 sendi hann Titus til teirra at vita, hvussu tey h\u00f8vdu tiki\u00f0 i\u0301mo\u0301ti ti\u0301. \u00c6tlanin var, at eftir at Titus kom aftur u\u0301r Korint, skuldu teir m\u00f8tast i\u0301 Troas, har Titus so skuldi siga honum, hvussu hev\u00f0i gingist. Paulus fo\u0301r til Troas, men fann ikki Titus og fo\u0301r ti\u0301 til Makedonia, og har hittust teir endiliga. Titus var sera gla\u00f0ur um fer\u00f0ina og Paulus ikki minni."}, {"text_idx": "#000014", "text": "\u201eGudi veri t\u00f8kk, sum eisini hevur givi\u00f0 Titusi i\u0301 hjarta sama i\u0301\u00f0inskapin fyri tykkum!\u201c Seinna Korintbr\u00e6v 8.16"}, {"text_idx": "#000015", "text": "\u201eTi\u0301 hann to\u0301k v\u00e6l vi\u00f0, ta\u0301i\u00f0 eg m\u00e6ldi honum til, ja, i\u0301\u00f0inskapur hansara er so sto\u0301rur, at hann av egnum eintingum fer avsta\u00f0 til tykkara.\u201c SeinnaKorintbr\u00e6v 8.17"}, {"text_idx": "#000016", "text": "\u201eso at vit bo\u0301\u00f0u Titus um, at sum hann frammanundan hev\u00f0i byrja\u00f0, hann solei\u00f0is skuldi fullf\u00f8ra hja\u0301 tykkum eisini hetta k\u00e6rleiksverk.\u201c Seinna Korintbr\u00e6v 8.6"}, {"text_idx": "#000017", "text": "\u201eTi\u0301 var ta\u00f0, eg l\u00e6t teg ver\u00f0a eftir a\u0301 Kreta \u2013 at tu\u0301 skuldi fa\u0301a skil a\u0301 ti\u0301, sum eftir var at gera, og seta inn elstar i\u0301 hv\u00f8rjum by\u0301i, solei\u00f0is sum eg a\u0301leg\u00f0i t\u00e6r,\u201c Titusbr\u00e6vi\u00f0 1.5"}, {"text_idx": "#000019", "text": "\u201eEin teirra \u2013 ein av teirra egnu profetum \u2013 hevur sagt: \u201eKretingar eru alti\u0301\u00f0 lygnarar, o\u0301argady\u0301r, letibu\u0301kar.\u201c \u2013 Hesin vitnisbur\u00f0ur er sannur. Ti\u0301 skalt tu\u0301 hava strangliga at teimum ...\u201c"}, {"text_idx": "#000020", "text": "Titus var ma\u00f0ur vi\u00f0 myndugleika:"}, {"text_idx": "#000023", "text": "Paulus sat i\u0301 myrkum k\u00f8ldum fangatyppi i\u0301 Ro\u0301m; bara Lukas var hja\u0301 honum. Titus hev\u00f0i kunna\u00f0 veri\u00f0 har eisini \u2013 ta\u00f0 hev\u00f0i o\u0301iva\u00f0 veri\u00f0 Paulusi til sto\u0301ra hja\u0301lp, men hann visti, at bru\u0301k var fyri Titusi a\u00f0rasta\u00f0ni. Hetta vo\u0301ru menn, sum hugsa\u00f0u um onnur."}, {"text_idx": "#000025", "text": "\u201e... tru\u0301fastur bo\u00f0beri er heilsubo\u0301t.\u201c Or\u00f0t\u00f8kini 13.17"}, {"text_idx": "#000026", "text": "\u201eMong eru tey, sum ro\u0301pa hart, hv\u00f8r um k\u00e6rleika si\u0301n; men hv\u00f8r finnur tru\u0301fastan mann?\u201c Or\u00f0t\u00f8kini 20.6"}, {"text_idx": "#000029", "text": "Ny\u0301ggjastu u\u0301r Lurta og hygg"}]